Ricardo Zamora

Ricardo Zamora Martínez, nado en Barcelona o 21 de xaneiro de 1901 e finado na mesma cidade o 8 de setembro de 1978, foi un futbolista e adestrador de fútbol español. Xogaba de porteiro e foi internacional coa selección española. Estaba alcumado como El Divino e na súa honra faise o Trofeo Zamora.

 Traxectoria 
 Como xogador 
Tras formarse no Universitari SC fichou polo RCD Espanyol aos 16 anos, tras un breve paso polo FC Barcelona entre os anos 1919-1922 volveu ao Espanyol, de onde marcharía en 1930 ao Real Madrid, o seu último equipo en España. Co comezo da Guerra Civil Española foi detido e encarcerado no cárcere Modelo de Barcelona polo Goberno da Segunda República e acabou exiliándose primeiro na Arxentina e despois en Francia, onde se retirou xogando nas filas do OGC Nice.

Foi internacional coa Selección de fútbol de Cataluña e coa de Selección de fútbol de España en 46 encontros, disputando os Xogos Olímpicos de Antuerpen 1920, París 1924 e Ámsterdam 1928 e o Mundial de Fútbol Italia 1934.

 Como adestrador 
Estreouse como xogador-adestrador no seu último ano no OGC Nice na tempada 1937-38.

Xa de volta en España trala Guerra Civil dirixiu ao Atlético de Aviación, actual Atlético de Madrid co que gañou a Liga nas tempadas 1939-40 e 1940-41. Despois vestiu as cores do Celta de Vigo, CD Málaga, RCD Espanyol e das seleccións de España e Venezuela.

Zamora dirixiu ao Celta en tres etapas. A primeira entre os anos 1946 e 1948, a segunda entre 1953 e 1955 e a terceira a finais da tempada 1959-60.

Chegou ao club para substituír o técnico galego Armando e o primeiro ano levou ao equipo a cuartos de final da Copa do Xeneralísimo onde perdeu ante o Athletic de Bilbao.

A segunda tempada foi a de máis éxito, onde acadou a mellor clasificación da historia do club na Liga xunto coa 2002-03, ao rematar na 4ª posición. Ademais o equipo chegaría á final da Copa 1947-48, encontro que perdeu por 4-1 ante o Sevilla FC, acabando o encontro con nove xogadores e despois de xogar esa mesma semana unha longa semifinal de catro encontros ante o RCD Espanyol. Nese equipo había xogadores do talle de: Pahiño, Hermidita, Gabriel Alonso ou Miguel Muñoz. Unha das moitas polémicas dese encontro foi a exclusión de Hermidita, máximo goleador da historia do club, do equipo. O seu substituto foi Luís Casas Pasarín.

O seu segundo período no equipo vou tras o cesamento de José Iraragorri na 12ª xornada da tempada 1953-54, o equipo salvouse na última xornada cunha vitoria ante o Athletic de Bilbao en Balaídos por 4-2. O seu segundo ano tamén remataría nunha posición similar pero salvando o descenso con máis comodidade. O seu substituto foi Luis Urquiri.

A terceira e última estancia en Vigo foi co equipo en Segunda División e so para a fase de ascenso. Esa tempada non estivo exenta de polémica xa que tras problemas burocráticos coa licenza do adestrador arxentino Enrique Lúpiz tomou a dirección do equipo Baltasar Albéniz, que conseguiu clasificar ao equipo para a fase de ascenso, pero a directiva tentou fichar a Helenio Herrera para eses encontros restantes polo que Albéniz dimitiu e o Celta tivo que recorrer a un home da casa, Yayo e ao propio Zamora para cumprir o obxectivo, cousa que non se logrou ao perder contra o Real Valladolid

A partir de entón so dirixiu ao RCD Espanyol en dous breves períodos de tempo. Trala súa retirada traballou como empregado do club ata practicamente o día da súa morte.

Postumamente obtivo a Medalla de Ouro ao Mérito Deportivo, e na actualidade os gardametas menos goleados de cada tempada reciben o galardón Trofeo Zamora na súa honra.

 Palmarés 
 Como xogador 
TítuloAnoEquipoCopa de España1919-20FC BarcelonaCopa de España1921-22FC BarcelonaCopa de España1928-29RCD EspanyolLiga1931-32Real MadridLiga1932-33Real MadridCopa de España1933-34Real MadridCopa de España1935-36Real Madrid

 Como adestrador 
TítuloAnoEquipoLiga1939-40Atlético AviaciónLiga1940-41Atlético AviaciónCopa Eva Duarte1940-41Atlético Aviación

 Galardóns individuais 
TítuloAnoEquipoTrofeo Zamora1928-29RCD EspanyolTrofeo Zamora1931-32Real MadridTrofeo Zamora1932-33Real Madrid

 Véxase tamén 
 Ligazóns externas 


Categoría:Nados en 1901
Categoría:Finados en 1978
Categoría:Nados en Barcelona
Categoría:Futbolistas de Cataluña
Categoría:Gardametas de fútbol
Categoría:Xogadores do RCD Espanyol
Categoría:Xogadores do FC Barcelona
Categoría:Xogadores do Real Madrid CF
Categoría:Xogadores do OGC Nice
Categoría:Xogadores da selección de fútbol de España
Categoría:Xogadores do Mundial de Fútbol de 1934
Categoría:Adestradores de fútbol de España
Categoría:Adestradores do OGC Nice
Categoría:Adestradores do Atlético de Madrid
Categoría:Adestradores do Celta de Vigo
Categoría:Adestradores do CD Málaga
Categoría:Adestradores do RCD Espanyol
Categoría:Adestradores da selección de fútbol de España
Categoría:Futbolistas nos Xogos Olímpicos de 1920
Categoría:Futbolistas nos Xogos Olímpicos de 1924
Categoría:Medallistas olímpicos de prata por España
Categoría:Medallistas olímpicos en fútbol
Categoría:Medallistas nos Xogos Olímpicos de 1920
Categoría:Futbolistas olímpicos de España
Categoría:Gañadores do Trofeo Zamora